open-index/open-wikipedia-markdown huggingface dataset:
יחיאל יהושע רבינוביץ

שמאל|ממוזער|250px|רבי יחיאל יהושע מביאלא (משמאל) עם האדמו"ר מאוז'רוב מחבר הספרים "אש דת" ו"באר משה"
רבי **יחיאל יהושע רבינוביץ** (ה' בטבת תרס"א - כ"א בשבט תשמ"ב, 1900–1982, מכונה "ה**חלקת יהושע**" על שם ספרו) היה האדמו"ר מביאלא וחבר מועצת גדולי התורה של אגודת ישראל.

## תולדותיו
נולד לרבי ירחמיאל צבי, ששימש לימים כאדמו"ר מביאלא (במקביל לאחיו ששימשו כאדמו"רים במקומות אחרים) בעיר שדליץ שבפולין. בהיותו בן חמש נפטר אביו והוא גדל בבית אבי אמו, האדמו"ר אריה לייבוש (השני) מאוז'רוב. לאחר שנפטר הסב בשנת תרע"ד עבר להתחנך אצל דודו רבי אברהם יהושע השיל רבינוביץ, האדמו"ר מביאלא בלובלין. כמו כן נסע לרבי אברהם מרדכי אלתר האדמו"ר מגור.

נישא לרבנית חנה פעשא, בתו של אליעזר ברנהולץ, מחסידי ביאלא בעיר ולודבה. בשנת תרפ"ד בגיל עשרים ושלוש שב לעיר שדליץ על מנת למלא את מקום אביו בהנהגת חסידות ביאלא. עם התגברות העלייה לארץ ישראל בשנות העלייה החמישית עודד חסידים ששאלוהו אם לעלות לארץ ישראל לעשות זאת.

בליל שמחת תורה בשנת ה'ת"ש, בעקבות כניסת הנאצים לשדליץ במסגרת פלישתם לפולין ב-1939, נמלט עם בני משפחתו לשטחי פולין שכבשה ברית המועצות במסגרת הסכם ריבנטרופ–מולוטוב. הסובייטים שלחוהו לסיביר. בשנת תש"ב עלו שלושה מבניו ארצה במסגרת עליית ילדי טהראן. בל"ג בעומר ה'תש"ז הגיע לישראל והתאחד עם בני משפחתו. השתקע והקים את בית מדרשו בתל אביב-יפו.

בשנת תשט"ז העתיק את מקום מגוריו לירושלים שבה הקים את בית מדרשו.

בתחילת שנות ה-60 החל לכהן כחבר במועצת גדולי התורה, אך מיעט להשתתף בישיבותיה. כששאלוהו על כך אמר: "מקובלת עלי דעתו של הרבי מגור כי יש לו סייעתא דשמיא".

נפטר בביתו בכ"א בשבט תשמ"ב (1982) ונטמן בהר הזיתים.

כתביו יצאו לאור בסדרת הספרים "חלקת יהושע", על התורה בחמישה כרכים. ספרו "סדר היום" נדפס בחייו. כמו כן כונסו ההקדמות שכתב לספרי חסידות ביאלא ונדפסו בספר "חלקת יהושע".

סידורי התפילה של החסידות מעוטרים בדברי תורתו ונקראים על שמו: "סדור תפילה חלקת יהושע", "מחזור חלקת יהושע" ו"תהילים חלקת יהושע".

רחוב ברמת בית שמש הונצח על שם ספרו "חלקת יהושע".

לאחר פטירתו נערכו בחירות בחסידות על מנת להכריע מי יהיה יורשו. בבחירות שנערכו בתוך השבעה נבחר בנו הצעיר רבי בן ציון רבינוביץ לאדמו"ר. לאחר מספר חודשים הכתירו חלק מהחסידים את בנו רבי דוד מתתיהו רבינוביץ ובמקביל החלו יתר הבנים לכהן כאדמו"רים.

## ילדיו
* בנו הרב ירחמיאל צבי יהודה רבינוביץ, האדמו"ר מביאלא פשיסחא. בנו הוא הרב שמחה בן ציון אייזיק רבינוביץ בעל הפסקי תשובות
* בנו הרב יעקב יצחק רבינוביץ, האדמו"ר מביאלא רמת אהרן
* בנו הרב דוד מתתיהו רבינוביץ, האדמו"ר מביאלא בני ברק
* בנו הרב בן ציון רבינוביץ, האדמו"ר מביאלא
* בתו הבכורה גיטל, הייתה נשואה לחיים גוטהלף

## תלמידיו
* רבי עקיבא יוסף רבינוביץ, האדמו"ר מפוריסוב
* רבי ישראל חיים וייס, האדמו"ר מספינקא בבני ברק (חתן בנו הרב ירחמיאל צבי יהודה רבינוביץ מביאלא פשיסחא)
* רבי שלום חיים פרוש מירושלים, היסטוריון ישראלי, מגדולי חוקרי החסידות

## לקריאה נוספת
*יוסף יצחק דייטש, **הרבי הקדוש מביאלא**, ירושלים תשנ"ז-תשנ"ט

## קישורים חיצוניים
* רבי יחיאל יהושע רבינוביץ באתר אגודת אהלי צדיקים
* 
* 

## הערות שוליים

קטגוריה:אדמו"רי ביאלא
קטגוריה:שדליץ: רבנים
קטגוריה:אדמו"רים ישראלים
קטגוריה:חברי מועצת גדולי התורה של אגודת ישראל
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1900
קטגוריה:ישראלים שנפטרו ב-1982
אאוסטרל ליניאס אאריאס

**אָאוּסְטְרָל לִינֵיאָס אָאֵרֵיאָס** (בספרדית: **Austral Líneas Aéreas**) היא חברת תעופה ארגנטינאית המהווה חלק מקבוצת אארולינאס ארחנטינס. החברה מפעילה טיסות סדירות ליעדים בארגנטינה בלבד. בסיסה המרכזי נמצא בנמל התעופה אארופארקה חורחה ניוברי שבבואנוס איירס.

החברה נוסדה בשנת 1971 על ידי מיזוג של שתי חברות תעופה. בשנת 1980 היא הולאמה על ידי ממשלת ארגנטינה לאחר שנקלעה לקשיים כלכליים. בשנים לאחר מכן נעשו מספר ניסיונות להפריטה, שכן הממשלה החזיקה גם בחברת התעופה הלאומית אארולינאס ארחנטינס, אך הם עלו בתוהו, בשנת 1987 נרכשה החברה לבסוף על ידי חברת החזקות.

בשנת 2008 רכשה הממשלה בשנית את מניותיה של החברה וזו הפכה לחברת בת של אארולינאס ארחנטינס. כיום מבצעת החברה רשת של טיסות פנים ומעט טיסות בינלאומיות ליעדים קרובים.

## צי המטוסים
צי המטוסים של החברה נכון לדצמבר 2018:

## תקריות ותאונות
* ב-12 ביוני 1988 התרסקה טיסת אאוסטרל AU046, כ-2,000 מטר צפונית-מזרחית לנמל התעופה של פוסדס, שבפרובינציית מיסיונס, ארגנטינה.
* ב-10 באוקטובר 1997 התרסקה טיסת אאוסטרל AU2553 מעל העיר פריי בנטוס במהלך טיסה מפוסדס לבואנוס איירס.

## קישורים חיצוניים

* 
* אתר אארולינאס ארחנטינס

## הערות שוליים

קטגוריה:חברות תעופה ארגנטינאיות
פסקי תשובות

**פסקי תשובות** היא סדרת ספרי הלכה, האוספים פסקים מעשיים מספרי פוסקים וספרי שו"ת בעיקר מפוסקי זמנינו. הסדרה נכתבה על ידי הרב שמחה בן ציון אייזיק רבינוביץ.

## על הספרים
הסדרה מונה שבעה כרכים, ומוסדרת לפי הספר משנה ברורה של רבי ישראל מאיר הכהן, על חלק אורח חיים של השולחן ערוך, כשעל כל חלק יצא כרך אחד, מלבד חלק השלישי העוסק בהלכות שבת שכולל שני חלקים האחד מסימן רמ"ב עד סימן ש' והשני מסימן ש"א עד סימן שד"מ.

מלבד ה"משנה ברורה", המחבר מברר גם את דעתם של פוסקים נוספים, כמו בעל התניא. כחסיד, נוטה המחבר למנהגי החסידות והוא מביא למנהגים אלה מקורות בספרות ההלכה, החסידות או הקבלה. הסדרה עוסקת גם בעמדת ההלכה בשאלות טכנולוגיות שנתחדשו בעשרות השנים האחרונות.

הסדרה קיבלה הסכמות מהרבנים נסים קרליץ, שמואל הלוי ואזנר, יצחק טוביה וייס, והאדמו"ר מביאלה - דוד המחבר. ובין היתר קיבל המחבר ברכות רבות מהרב עובדיה יוסף שאף היה לומד הרבה בספר זה וכותב אותו בספריו.

## על המחבר
מחבר הספרים הוא הרב שמחה בן ציון אייזיק רבינוביץ' (י"ב חשון ה'תשכ"ג, נובמבר 1962), יליד לוגאנו שבשווייץ, עלה לארץ בגיל שנה. הוא בנו של רבי ירחמיאל צבי יהודה רבינוביץ (האדמו"ר מביאלא-פשיסחא) וגולדה (לבית גליצקי), נכדו של רבי יחיאל יהושע רבינוביץ, האדמו"ר מביאלא, וחתנו של ח"כ לשעבר שמואל הלפרט. למד בבחרותו בישיבת גור, וכן למד אצל רבי משה הלברשטאם. בשנת ה'תשמ"ט הוסמך לרבנות.

החל משנת ה'תשנ"ז מכהן כרבה של קהילת 'משכנות יעקב' בשכונת רמת שלמה בירושלים.

## בעקבות פסקי תשובות
לאחר הופעת הסדרה 'פסקי תשובות' היא הפכה לפופולרית בקרב הפוסקים ותלמידי חכמים, ואחריה החלו מכונים שונים להוציא מהדורות חדשות של משנה ברורה עם הערות בשולי הדף מפוסקי זמננו.

### פסקים ותשובות
כהשלמה לסדרת "פסקי תשובות" הוציא חתנו של הרב רבינוביץ, הרב אהרן אריה כ"ץ, מו"ץ בשכונת רמת שלמה בירושלים, ספר בשם **פסקים ותשובות** (במתכונת דומה לפסקי תשובות) על שולחן ערוך יורה דעה.

החלק הראשון יצא בשנת תשע"ז על הלכות כיבוד הורים, כבוד תלמידי חכמים, הלכות צדקה והלכות מילה. בהקדמה שכתב הרב רבינוביץ לספר זה, אישר שהדברים נכתבו בהסכמתו. בשנת תשפ"א יצא לאור חלק שני על יורה דעה מסימן פ"ז עד סימן קכ"ב, וכלול בתוכו הלכות בשר בחלב, תערובות, בישולי עכו"ם, חלב נכרי, ענייני סכנה, טבילת כלים, הגעלת כלים.

הסדרה קיבלה הסכמות מהרבנים: זלמן נחמיה גולדברג, משה שטרנבוך, יצחק טוביה וייס, עזריאל אויערבאך, שבח צבי רוזנבלט, משה שאול קליין, נפתלי נוסבוים.

### ליקוטי פסקי תשובות
חלק נוסף בסדרה הוא הספר **קיצור שולחן ערוך עם ליקוטי פסקי תשובות**, נערך על ידי בנו של הרב רבינוביץ, הרב יחיאל יהושע, רב בשכונת רמת בית שמש ג'2 בבית שמש, הכולל הערות קצרות על סדר הקיצור שולחן ערוך, ומיוסד על הספרים "פסקי תשובות" ו"פסקים ותשובות". עד כה (חשון תשפ"א) יצאו שני חלקים, כאשר החלק השלישי עדיין בעריכה.

## קישורים חיצוניים
*
*
*
* סקירה קצרה על סדרת הספרים, אתר ארץ חמדה
* הרב יובל שרלו על סדרת הספרים, אתר מורשת
* אשכול בקורת על הסדרה בפורום אוצר החכמה
* הרב שמחה רבינוביץ בשיחה עם מנדי ברונפמן על חיבורו "פסקי תשובות" בארכיון האינטרנט מתוך בלוג עלי ספר.

## הערות שוליים

קטגוריה:ספרי הלכה
קטגוריה:סדרות ספרים בעברית
ישראל אבן-זהב

**ישראל אבן-זהב** (12 באוגוסט 1946 – 2 ביוני 2024) היה אתלט וקשת פאראלימפי ישראלי ושחקן כדורסל כיסאות גלגלים זוכה מדליות.

## ביוגרפיה
אבן-זהב לקה בילדותו בשיתוק ילדים. בשנות השישים החל להתאמן במרכז הספורט לנכים והיה פעיל בתחומי כדורסל, אתלטיקה קלה וחץ וקשת.

בשנת 1964 השתתף לראשונה ב. ב התחרה בזריקת דיסקוס וזכה במדליית ארד כחבר נבחרת ישראל בכדורסל. עם נבחרת הכדורסל זכה במדליית זהב באליפות העולם לשנת 1966.

ב זכה במדליית זהב עם נבחרת הכדורסל ובמדליית כסף בזריקת דיסקוס. במהלך האולימפיאדה השתתף גם בתחרויות הדיפת כדור ברזל, זריקת אלה, קרב חמש וקליעת חץ וקשת.

בשנת 1970 היה ממייסדי האגודה הישראלית לקליעה בחץ וקשת.

משנת 2010 שימש יועץ נגישות והיה חבר הנהלה במטה מאבק הנכים בישראל. היה פעיל במסגרת רשות ההסתדרות לצרכנות ואף מונה מטעמה לוועדות תקינה של מכון התקנים הישראלי. בין היתר שימש יו"ר ועדת המומחים לתקן הנגישות הישראלי (ת"י 1918). בנוסף הוביל מאבקים להנגשת המרחב הציבורי - לשיפור הנגישות במערכת המשפט, ותביעה נגד רשת מלונות שנמנעה מהנגשת מתקניה.

אבן-זהב היה נשוי לנאורה הלזינגר, גם היא ספורטאית ספורט נכים.

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אתלטים נכים ישראלים
קטגוריה:שחקני כדורסל בכיסאות גלגלים ישראלים
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:קשתים פאראלימפיים ישראלים
קטגוריה:ספורטאים רב תחומיים
קטגוריה:זורקי דיסקוס ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:אתלטים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:קשתים במשחקים הפאראלימפיים תל אביב (1968)
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראלים שנולדו ב-1946
קטגוריה:ישראלים שנפטרו ב-2024
בית הכנסת מוסיוף

**בית הכנסת מוסאיוף** שנבנה בשנת ה'תרנ"ד (1894) בשכונת הבוכרים בירושלים, הוא אחד מבתי הכנסת המפורסמים בעיר. הוא משמש גם כשטיבלאך עם מנייני תפילה הפועלים לאורך כל היממה וכבית מדרש עם שיעורי תורה רבים. המבנה כולל עשרה חדרי תפילה בשני מבנים. אף שנוסד בידי בני העדה הבוכרית, מתפללים בו בני כל העדות, לרבות בני עדות המזרח ואשכנז. בשנת 2010 הוערך מספר המתפללים היומי בכ-3,000. 

## היסטוריה
בית הכנסת מוסאיוף היה המבנה הראשון שנבנה בשכונת הבוכרים עם הקמתה בשנת 1894. הוא נבנה בחצר משפחת מוסאיוף ביוזמת רבי שלמה מוסאיוף ורעייתו אסתר. מוסאיוף והשר משה מונטיפיורי פעלו במלאכת פינוי רחבת הכותל מאשפה שהושלכה על ידי האוכלוסייה הערבית. בזמן הפינוי נמצאו שם אבני הנדבכים העליונים של הכותל, ואחת מהן הוצבו בקיר הצפוני של בית הכנסת. גם יתר חומרי הבנייה נלקחו ממקומות קדושים, חלק מחול הבנייה הובא מהר הבית, והמים שבהם השתמשו לתערובת המלט, נשאבו מנקבת השילוח. בהתאם לתפיסה שבחכמת הנסתר, הבנייה כולה בוצעה בידי פועלים יהודים בלבד. מאז הקמתו, בית הכנסת היה מרכז תפילה ולימוד פעיל. בשבתות התקיימו בו כ־25 מניינים לתפילות שחרית ומנחה, ושיעורי תורה נמסרו בו על ידי רבנים ספרדים  הרב יעקב דוויק והרב יצחק הדאיה, וכן על ידי הרב האשכנזי אברהם חיים נאה. בין הרבנים הידועים שהתפללו ולימדו בו נמנים הרב יעקב שאול אלישר, הרב יהודה אשלג, הרב יצחק כדורי, הרב מרדכי אליהו והרב עובדיה יוסף.

מלבד מנייני תפילה רבים, משמש בית הכנסת מקום דרשנות, בו נמסרים שיעורי תורה מפי רבנים רבים. השיעורים משודרים בשידור חי כמעט באופן יומיומי בערוץ היוטיוב ובאתר של בית הכנסת. במקום פועל גם כולל אברכים.

## קישורים חיצוניים
*אתר בית הכנסת
*
*https://www.youtube.com/@musayof-livestream

## הערות שוליים

מוסיוף
מוסיוף
מוסיוף
קטגוריה:ירושלים: מבנים לשימור
קטגוריה:משפחת מוסאיוף
קטגוריה:שכונת הבוכרים
RD-180

**RD180** הוא מנוע רקטי שפותח ברוסיה על בסיס המנוע הרקטי RD-170, המותקן במשגר הלוויינים הרוסי זניט. המנוע צורך קרוסין כדלק וחמצן נוזלי כמחמצן. למנוע שני תאי שרפה, ומערכת משותפת של משאבות המזרימה אל תאים אלה דלק ומחמצן. המנוע RD-180 פותח על מנת להניע את משגר הלוויינים הרוסי Rus-M. כיום משמש המנוע את משגר הלוויינים האמריקני אטלס 5.

## ראו גם
*אטלס 5
*זניט

## קישורים חיצוניים

* תיאור המנוע באתר היצרן

קטגוריה:מנועים רקטיים
אוהב אותך איסה +

**אוהב אותך איסה +** (בספרדית: **+Isa TK** - קיצור של **Isa Te Quiero Más**) היא סדרת ספין אוף של הטלנובלה אוהב אותך איסה, הסדרה חולקת רעיון עם הסדרה הוותיקה "תהילה". הסדרה משודרת בערוץ ניקלודאון מה-1 באוגוסט 2010.

## עלילה
איסה פסקואלי זוכה בתהילה, ובית הספר החליט להעניק לה מלגת לימודים ולשלוח אותה לחו"ל, ללמוד בבית הספר "בראבו", מקום לתלמידים בעלי כישרונות. בבית הספר הזה היא תשפר את היכולות שלה בתור זמרת. יחד עמה מגיעים לבית הספר בן זוגה, אלכס רואיס, לינדה לונה הלומדת להיות רקדנית, וריי גאלן, הלומד משחק. במהלך הסדרה מצטרפת קטלינה, שהופכת ליריבתה של איסה. 

## דמויות ראשיות
***איסבלה "איסה" פסקואלי** - גיבורת הסדרה, חברה של אלכס. 
***אלחנדרו "אלכס" רואיס** - בן זוגה של איסה.
***לינדה לונה** - החברה הטובה ביותר של איסה, חברה של ריי. 
***ריינלדו "ריי" גלאן** - החבר של לינדה.
***קטלינה בברנבאו** - היריבה של איסה.
***סבסטיאן לורנסו** - מאוהב באיסה ובגלל זה הוא היריב של אלכס.

## קישורים חיצוניים
* 
קטגוריה:טלנובלות קולומביאניות
קטגוריה:ניקלודיאון: תוכניות וסדרות
קטגוריה:סדרות נעורים
קטגוריה:תוכניות טלוויזיה בשפה הספרדית
ניאגרה (נהר)

**נהר הניאגרה** (באנגלית: **Niagra River**) הוא נהר המפריד בין מדינת ניו יורק בארצות הברית לפרובינציית אונטריו בקנדה. אורכו של הנהר הוא 56 קילומטרים והוא זורם בין ימת אירי לבין ימת אונטריו. הפרש הגובה בין תחילת הנהר בימת אירי לבין סיומו בימת אונטריו הוא כ-100 מטר. הבדל זה מסביר את עוצמתם של מפלי ניאגרה שבמסלול הנהר. מפלים אלה מנוצלים להפקת אנרגיה בתחנה שהוקמה סמוך למפלים.

על הנהר עוברים מספר גשרים. החשובים שבהם הם גשר השלום שנבנה בשנת 1927 ומקשר בין פורט אירי בקנדה לבין באפלו בארצות הברית וגשר ריינבו שהוקם בשנת 1941 המקשר בין שתי המדינות סמוך למפלי ניאגרה.

איים רבים נמצאים בתוך הנהר. באחד מהם, האי גרנד איילנד, ביקש מרדכי מנואל נוח להקים מדינה ליהודים בשנת 1825 אך תוכניתו לא צלחה.

שמו של הנהר שימש לימים כהשראה לכינוי לשיטת שטיפת האסלות (מכל הדחה) המקובלת ברחבי העולם.

## קישורים חיצוניים

*היסטוריה של האיים בנהר ניאגרה
* 

[right|ממוזער|250px|[גיא בנהר הניאגרה במורד מפלי ניאגרה]]

קטגוריה:אונטריו: נהרות
קטגוריה:מדינת ניו יורק: נהרות
קטגוריה:אזור ניאגרה
קטגוריה:נהרות גבול
קטגוריה:גבול ארצות הברית – קנדה
קטגוריה:קצרמר גאוגרפיה של ארצות הברית
קטגוריה:קצרמר גאוגרפיה של קנדה
מאלו קינגי

**מאלו קינגי** (שם מדעי: *Malo kingi*) היא מין זעיר של מדוזות קובייה מהקבוצה מדוזת אירוקנג'י, המזכירה במראה מדוזה אמיתית, שחיה באזור הימי של אוסטרליה. גודלה אינו עולה על סנטימטר מעוקב אחד בקירוב. מדוזה זו היא קרובתה של המדוזה קטלנית זעירה.

מדוזה זו עלולה לגרום לתסמינים הנודעים בשם תסמונת אירוקנג'י כשהיא באה במגע עם עור האדם. סימפטומים של תסמונת אירוקנג'י תועדו לראשונה על ידי הוגו פלקר בשנת 1953, ונודעו טרם שיוכם למדוזות אלו. התסמינים והמדוזה קרויים על-שם אנשי אירוקנג'י, שארצם משתרעת לאורך החוף הצפוני של רצועת קרנס, קווינסלנד.

## מבנה
מדוזת האירוקנג'י היא זעירה, גודלה כגודל ציפורן אדם. היא בנויה מפעמון בגודל סנטימטר וארבע זרועות שאורכן יכול להגיע למטר.
לכל אורך זרועותיה ישנם עוקצים המכילים ארס. העוקצים על הזרועות מגובשים, ונראים כמעין טבעות קטנות הנמתחות לאורכן של הזרועות.
העוקצים לאורך הזרועות הארוכות מכילים ארס קטלני המשמש למדוזה להמם את טרפה במהירות, אשר מורכב מדגים קטנים ומהירים.

## עקיצה
שמאל|ממוזער|250px|זרועות המדוזה
למדוזות הממוצעות יש עוקצים רק על-גבי זרועותיהן, אך לאירוקנג'י יש עוקצים גם על הפעמון (כיפה) שלה. החוקרים עדיין לא הסיקו מהי מטרתו של מאפיין ייחודי זה. ההשערה הרווחת היא שתכונה זו מאפשרת למדוזה לתפוס ביתר יעילות את טרפה, דגים קטנים. על הזרועות מיליונים של עוקצים דמויי מחטים מיקרוסקופיות מלאות בארס רב עוצמה.
עוקץ המדוזה עובד כמו מחט ארוכה הנכנסת פנימה ודרוכה כקפיץ. כאשר העוקצים מופעלים, הם נמשכים כלפי חוץ בשבריר שנייה, וננעצים בבשר הנפגע שבא במגע עם המדוזה. עוקצים אלה ממשיכים להפריש רק את קצהו הרעיל, אשר גורם לתגובת הכאב להתעכב. כאשר האויב מתרחק, עוקצים אלה קורעים את הזרועות של המדוזה, והם נשארים בגוף של התוקף מה שגורם לצריבה.
אירוקנג'י שונה ממינים אחרים בכך שיש לה את היכולת "לירות" את זרועותיה ובכך להזריק ארס ללא מגע ישיר. נכון לעכשיו, לא ידוע אם פעולה זו מתרחשת עבור מטרה נוספת מלבד לכידת טרף.
מעט מאוד ידוע על אורך חייהם והארס של מדוזות אירוקנג'י, וזאת משום שהן קטנות ושבריריות מכדי להחזיקן בתנאי מעבדה. 
הארס שלהן חזק מאוד, פי 10 יותר מזה של נחש הרב-פתן מלכותי, פי 100 מזו של עכביש הטרנטולה וחלש רק פי 10 מצרעת הים. השערת החוקרים היא שארס בעוצמה כזו נחוץ כדי לאפשר לה להמם במהירות את טרפה, אשר מורכב מדגים קטנים ומהירים.

## ראו גם
*קטלנית זעירה

## קישורים חיצוניים

קטגוריה:טקסונים שתוארו בידי ליסה אן גרשווין
קטגוריה:בעלי חיים שתוארו ב-2007
קטגוריה:מדוזות קובייתיות
קטגוריה:בעלי חיים באוקיינוס השקט
גייב פרואיט

**גבריאל מייקל "גייב" פרואיט** (באנגלית: **Gabriel Michael "Gabe" Pruitt**; נולד ב-16 באפריל 1986 בלוס אנג'לס, קליפורניה) הוא כדורסלן אמריקאי המשחק בעמדת הגארד. בעבר, שיחק בעירוני אשקלון מליגת העל והיה חבר סגל קבוצת בוסטון סלטיקס שזכתה באליפות ליגת ה-NBA.

## קריירה
פרואיט למד באוניברסיטת USC, ובשלוש עונותיו באוניברסיטה הוא תרם 13.8 נקודות, 3.5 אסיסטים ו-3.1 ריבאונדים.
ב-27 באפריל 2007 נרשם פרואיט לדראפט ה-NBA, ונבחר במקום ה-32 על ידי הבוסטון סלטיקס.

בעונתו הראשונה פרואיט היה רכז רביעי (אחרי ראז'ון רונדו, אדי האוס וסם קאסל), ולכן הוא שיחק בליגת הפיתוח של ה-NBA, בקבוצה יוטה פלאש. אף על פי ששיחק את מרבית העונה בליגת הפיתוח זכה בסופה באליפות ה-NBA ביחד עם הסלטיקס. בעונתו השנייה התקדם פרואיט במעמד הקבוצתי, ושיחק 8 דקות בממוצע למשחק.

ב-31 ביולי 2009 נופה פרואיט מסגל השחקנים של הסלטיקס, ושיחק במחנה הקיץ של הניו יורק ניקס, אך נופה גם מסגל הניקס ב-7 באוקטובר 2009. פרואיט שיחק בעונה זו בליגת הפיתוח בקבוצות לוס אנג'לס די-פנדרס ויוטה פלאש.

פרואיט שיחק 62 משחקים בסך הכל בבוסטון ותרם 2 נקודות ב-7.5 דקות.

ב-10 באוגוסט 2010 חתם פרואיט בקבוצה עירוני אשקלון מליגת העל. פרואיט הספיק לשחק באשקלון 12 משחקים בלבד לפני ששוחרר בעקבות יכולת מאכזבת שלו. הוא קלע 8.2 נקודות בממוצע למשחק.

את עונת 2011/2012 פתח פרואיט בקבוצת סו פולס סקייפורס מליגת הפיתוח של ה-NBA, ולאחר שני משחקים במדי הקבוצה הוחתם על ידי קבוצת האורלנדו מג'יק בחודש דצמבר 2011 לקראת העונה המתחדשת (לאחר שביתת השחקנים הארוכה שהתקיימה בחודשים שקדמו לעונה זו). ב-21 בדצמבר 2011, אחרי שני משחקי קדם-עונה מול המיאמי היט, שוחרר פרואיט מהקבוצה וחזר לשחק בסו פולס סקייפורס גם בעונת 2011/2012 וגם בעונת 2012/2013.

בעונת 2013/2014 שיחק 4 משחקים במדי מיין רד קלאוס מליגת הפיתוח של ה-NBA ואז עבר להמשך העונה לשחק 13 משחקים במדי אגו רת'ימנו מיוון.

בעונת 2014/2015 שיחק במדי קראבנוס היוונית מספר משחקים בתחילת העונה ועבר בהמשכה אל פאנליניוס היוונית בה סיים את העונה.

## סטטיסטיקה ב-NBA
### עונה סדירה

### פלייאוף

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דרום קליפורניה
קטגוריה:כדורסלני בוסטון סלטיקס
קטגוריה:כדורסלני עירוני אשקלון
קטגוריה:בחירות דראפט של בוסטון סלטיקס
קטגוריה:כדורסלני פאנליניוס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני לוס אנג'לס די-פנדרס
קטגוריה:כדורסלני יוטה פלאש
קטגוריה:כדורסלני קראבנוס
קטגוריה:כדורסלני מיין סלטיקס
קטגוריה:לוס אנג'לס: כדורסלנים
קטגוריה:כדורסלני אליצור אשקלון
קטגוריה:אמריקאים שנולדו ב-1986
קובראט (עיר)

**קוּבְּרָאט** (בבולגרית: **Кубрат**) היא עיר בצפון מזרח בולגריה, השלישית בגודלה במחוז ראזגרד ושוכנת כ-286 ק"מ מהבירה סופיה ו-30 ק"מ מבירת המחוז ראזגרד. העיר קרויה על שמו של קובראט, מנהיג השבטים הבולגרים שיסדו את בולגריה הישנה. בקובארט שורר אקלים ממוזג עם השפעה יבשתית מקצינה, הגורמת להפרשי טמפרטורות משמעותיים בין הקיץ לחורף.

## היסטוריה
ראשית התיישבות אנושית מאורגנת באזור מתוארכת למאה ה-5 לפנה"ס, עידן הממלכה התראקית. בסמוך לעיר המודרנית נמצאו שרידי ישוב מהמאה ה-8, תקופת האימפריה הבולגרית הראשונה. היישוב מתועד לראשונה בתעודות עות'מאניות מ-1642 בשם **בָּלְבּוּנָאר** שמשמעו באר הנחושת ונבע ממיקום היישוב מסביב למכרה נחושת קטן המצוי היום במרכזה של העיר. ב-1890 הוקם ביישוב בית ספר יסודי וב-1934 שונה שם היישוב לקובראט. ב-1949 זכה היישוב למעמד של עיירה.

## דמוגרפיה
אוכלוסיית העיר נמצאת במגמת קיטון מואצת בשיעור של 8.8% לשנה (תמותה לעומת ילודה) וכן הגירה שלילית, בעיקר הגירת עבודה למערב אירופה בשל האבטלה ששיעורה נכון ל-2000 עמד על 35.8%. חלק נכבד מתושבי העיר הם ממוצא טורקי, בני הדת המוסלמית סונית.

## תחבורה וכלכלה
בקובראט אין תשתית רכבות, אך בסמיכות אליה חולפים הכבישים המהירים: II-49 המקשר את העיר לראזגרד וטוטראקן ו-II-23 המקשר את העיר לאיספריך ורוסה. עיקר התוצר המקומי הגולמי מגיע מחקלאות ובשטח הרשות המקומית מגדלים חיטה, ירקות וטבק. כמו כן מגדלים צאן, בקר וחזירים לתעשיות המזון השונות. קובראט נודעת גם בתיירות לשם ציד.

## קישורים חיצוניים

* 

## הערות שוליים

קטגוריה:ערי מחוז ראזגרד
קטגוריה:יישובים שהוקמו ב-1642
נבחרת סן מרטן בכדורגל

**נבחרת סן מרטן בכדורגל** (בצרפתית: **Équipe de Saint-Martin de football**) היא נבחרת הכדורגל הרשמית של סן מרטן, החצי הצרפתי של האי הקריבי, סן מרטן. בעבר סן מרטן היה חלק מגוואדלופ ולכן היה חלק מנבחרת גוואדלופ בכדורגל עד הפירוד.

נבחרת סן מרטן בכדורגל לא חברה בפיפ"א ולכן היא לא יכולה להשתתף בגביע העולם בכדורגל, למרות זאת הנבחרת חברה ב-CONCACAF והיא יכולה להשתתף בגביע הזהב של CONCACAF. היא אחת הנבחרות החלשות באליפות.

## [[גביע הזהב של CONCACAF]]
*1991 עד 1999 - לא השתתפה
* 2001 עד 2013 - לא העפילה
* 2015 - לא השתתפה
* 2017 - פרשה
* 2019 עד 2025 - לא העפילה

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## כל גביעי [[חלוקה מנהלית של צרפת#מושבות מעבר לים|המושבות מעבר לים של צרפת]] בכדורגל
* 2008 - לא השתתפה
* 2010 - לא השתתפה
* 2012 - לא השתתפה

קטגוריה:ערכים שבהם תבנית אתר רשמי אינה מתאימה להוספה אוטומטית
סן מרטן
סן מרטן
סן מרטן
אנליזה (מדע)

בתחום המדע והרפואה, **אנליזה ** היא תהליך של בדיקת כל הגורמים של התופעה או העצם הנחקר. חשיבותה של אנליזה באה לידי ביטוי בניסויים, שמטרתם לבדוק את הגורמים בתופעה או בחפץ מסוים.

בתהליך האנליזה מפרידים כל תופעה לחלקיה ומנתחים כל אחד מהחלקים, כדי להגיע להבנה גדולה יותר על התופעה; אחרי שמאבחנים ובודקים את החלקים השונים, קובעים את תפקידו של כל חלק.

אנליזה מתבצעת בסוגים שונים של ניסויים כמו גם במדעי המחשב, הנדסה וכימיה.

על אותם עקרונות של האנליזה המדעית (הפרדה, ניתוח וקביעה), מתבצעת אנליזה בתחומים שאינם קשורים ישירות למדעים, כגון: מוזיקה, כלכלה, ספרות וקולנוע.

## מטא-אנליזה

**מטא-אנליזה** היא סקירה סטטיסטית של אנליזות שונות, כלומר, אנליזה של אנליזות.
מטא-אנליזה היא אנליזה בעיקר בתחום הסטטיסטיקה, היא בודקת אנליזות שונות מניסויים שונים באותו תחום כדי להגיע לתוצאה מדויקת יותר.

## לקריאה נוספת
* רון אונגר, "ביואינפורמטיקה: אנליזה של רצפים וגנומים - מדריך למידה"

* Mayer, Richard E, *Applying the science of learning*, Prentice Hall, February 2010


## קישורים חיצוניים

*  - דוגמה למטא-אנליזה במחקר

קטגוריה:ערכים שבהם תבנית בריטניקה אינה מתאימה
קטגוריה:שיטות מחקר
קטגוריה:מיומנויות
קטגוריה:הפשטה
נקודות ניסיון

במשחקי תפקידים, **נקודות ניסיון** (בראשי תיבות: נק"ן, באנגלית: Experience Points או XP) הן מדד לניסיונה ויכולתה של הדמות, וככל שמספר הנק"ן גבוה יותר - כך עוצמתה של הדמות גבוהה יותר והיא זוכה ליותר יכולות. נקודות ניסיון ניתנות בדרך כלל בסוף הפגישה (של המנחה עם השחקנים) או בסוף ההרפתקאה כפרס על הישגי הדמויות ופעולות מוצלחות שלהן (כגון הריגת מפלצות, פתרון בעיות, שימוש מוצלח במיומנויות ואף משחק תפקידים טוב) ובאות לשקף את הניסיון שצברה הדמות ולהגדיל את עוצמתה ויכולותיה. 

במשחק התפקידים מבוכים ודרקונים נקודות הניסיון נצברות על מנת לעלות דרגה (level). כל דרגה שעולה הדמות מעניקה לה שדרוג ביכולות (כגון יותר נקודות פגיעה המייצגות את כמות הנזק שהדמות יכולה לספוג ולהישאר החיים) ואף יכולות חדשות. את נקודות הניסיון מעניק שליט המבוך בהתאם להישגיה של הדמות במהלך ההרפתקאה. כך למשל, במהדורה הראשונה של מבוכים ודרקונים לוחם היה זקוק ל-2000 נק"ן כדי להעלות לדרגה שנייה ו-4000 נק"ן לדרגה שלישית, 8000 נק"ן לדרגה רביעית וכן הלאה. כל דרגה העניקה לו עוד 1ק8 נקודות פגיעה ושיפור ביכולות הלחימה שלו (יותר התקפות בסיבוב, בונוס לסיכויי הפגיעה וכו').

בשיטות משחק אחרות כגון GURPS נק"ן משמשות את השחקן ל"רכישת" מיומנויות חדשות ושדרוגים לדמותו.

שחקנים המשחקים רק בשביל להגדיל את עוצמת הדמות שלהם נקראים **נק"ניסטים** בגלל המרדף האובססיבי שלהם אחרי נק"ן. זהו תרגום עברי למונח האנגלי "**מנצ'קין**".

קטגוריה:מונחים במשחקי תפקידים
קטגוריה:מבוכים ודרקונים
קטגוריה:משחקי וידאו: מונחים
נקודות פגיעה (משחקי תפקידים)

ממוזער|דוגמה לעיצוב נפוץ של מד בריאות במשחקי מחשב ווידאו
במשחקי תפקידים, **נקודות פגיעה** (באנגלית: **Hit Points** או **Health Points**) ובראשי תיבות **נק"פ** (**HP**) הן מדד המאפיין את חוסנה ובריאותה של הדמות. ככל שלדמות מספר נקודות פגיעה גבוה יותר, כך היא חסונה יותר, בריאה יותר ומסוגלת לספוג יותר נזק ועדיין להישאר בחיים. ישנם שני סוגי נק"פ:
* נק"פ קבוע: מדד לחוסנה של הדמות, זהו מספר הנק"פ כאשר הדמות בריאה לחלוטין. ככל שמספר זה יותר גבוה כך הדמות מסוגלת לספוג יותר נזק (הנזק נמדד בכמות הנק"פ שהוא מוריד - למשל דקירת פגיון יכולה להוריד 4 נק"פ בעוד שמכת חרב ארוכה יכולה להוריד 8) ולהישאר בחיים. הנק"פ הקבוע גדל בדרך כלל בעקבות עליה בדרגה וצבירת כמות מסוימת של נקודות ניסיון, או באמצעים קסומים.
* נק"פ משתנה: מדד לבריאותה של הדמות, זה למעשה בנק הנק"פ שלה וכל נזק שהיא סופגת מופחת ממספר זה. המספר ההתחלתי של הנק"פ המשתנה הוא הנק"פ הקבוע. כאשר מספר הנק"פ המשתנה מגיע לאפס הדמות גוססת ואינה יכולה להגיב, וכשמספר הנק"פ המשתנה יורד אל מתחת לאפס הדמות מתה. את הנק"פ המשתנה ניתן להעלות בחזרה לרמה המלאה (ששווה למספר הנק"פ הקבוע) באמצעות ריפוי (טבעי או קסום). ישנם משחקי תפקידים ומנחים (שליטי המשחק) המאפשרים להחיות (בדרך כלל באמצעים קסומים או דתיים) דמויות מתות שמספר הנק"פ שלהן ירד מתחת לאפס.

לדוגמה, במבוכים ודרקונים, לוחם חסון ומנוסה בדרגה 9 הוא בעל 9ק8 נק"פ: הוא התחיל עם 8 נקודות פגיעה, כאשר כל פעם שהוא עולה בדרגה הוא מטיל קובייה בת 8 פאות (נקראת ק8) ומקבל 1–8 נק"פ, אם נניח שבכל ההטלות קיבל את התוצאה המקסימלית יהיה לו נק"פ קבוע של 72; לעומת זאת, לקוסם מתחיל - המקדיש את כל מרצו ללימודי אמנות הנסתר והקסום ומזניח את גופו - בדרגה 1 יהיו רק 4 נק"פ. לכן, כמות נזק שתהרוג בקלות את הקוסם המתחיל (כגון מכת חרב ארוכה) רק תפצע את הלוחם החסון והמנוסה.

יוצרי מבוכים ודרקונים הסבירו את השימוש בשיטת הנק"פ המופשט על גבי נזק מציאותי בכך שהיא מאפשרת לדמויות להילחם בהרבה מפלצות, להיתקל בסכנות ומלכודות, לספוג נזק ובכל זאת להאריך ימים, בעוד שאם היו מתארים נזק על ידי קטיעות איברים ומומים תמידיים, מהר מאוד הדמויות (בייחוד אנשי הקרבות) היו הופכות לנכות והיו יוצאות מן המשחק עקב חוסר יכולת להילחם או לבצע פעולות הרפתקניות אחרות (טיפוס, ריצה וכו').

הקונספט של נקודות הפגיעה השפיע גם על משחקי המחשב והווידאו ועל משחקי הקלפים, שם הוא לעיתים נקרא "נזק", "מד בריאות", "מד חיים", "בריאות" או "פסילות". לדוגמה: במשחק הנסיך הפרסי, בו נסיך עם חרב מטפס במבוכים ונלחם בשומרים, שיקויים מסוימים מעלים את הנק"פ הקבוע של הנסיך, בעוד ששיקויים אחרים רק מרפאים אותו ומחזירים לו נק"פ משתנה שאבד. עיקרון הנק"פ קיים בכל משחקי התפקידים הממוחשבים ובפרט אלה המתבססים על מבוכים ודרקונים.

קטגוריה:מונחים במשחקי תפקידים
קטגוריה:מבוכים ודרקונים
קטגוריה:משחקי וידאו: מונחים
ריקי סנדרס

**ריקי ווין סנדרס** (באנגלית: **Ricky Wayne Sanders**; נולד ב-30 בספטמבר 1962 בטמפל, טקסס) הוא שחקן פוטבול אמריקני לשעבר בליגות ה-NFL וה-USFL.

## קריירה
את קריירת הפוטבול שלו החל סנדרס באוניברסיטת המדינה טקסס-סן מרקוס. לאחר שסיים את לימדיו במכללה, ב-1985 עבר לשחק ב-USFL עבור יוסטון גמבלרס. לאחר סגירת הליגה ב-1986, עבר לשחק עבור וושינגטון רדסקינס, שם השתלב עם ארט מונק וגארי קלארק בשלישית תופסים שכונו "הפלוגה". שיא הקריירה של סנדרס היה בסופרבול XXII, בו תפס תשע מסירות למרחק 193 יארדים מתוכן שתי מסירות לטאצ'דאון. בסוף עונת 1995 פרש סנדרס ועד היום מחזיק בשיא היארדים למשחק סופרבול (193 יארדים) ובשיא מרחק התפיסה לטאצ'דאון (80 יארדים).

## קישורים חיצוניים

קטגוריה:אמריקאים ילידי טקסס
קטגוריה:שחקני פוטבול אמריקאים
קטגוריה:בוגרי אוניברסיטת המדינה של טקסס
קטגוריה:שחקני וושינגטון קומנדרס
קטגוריה:שחקני פוטבול: תופסים
קטגוריה:שחקני מיאמי דולפינס
קטגוריה:שחקני אטלנטה פלקונס
קטגוריה:טקסס: שחקני פוטבול
קטגוריה:אמריקאים שנולדו ב-1962
דוכס נורת'מברלנד

**דוכס נורת'מברלנד** (באנגלית: **Duke of Northumberland**) הוא תואר אצולה בבריטניה הגדולה שהוענק מספר פעמים במהלך ההיסטוריה. מרבית מחזיקיו השתייכו לבית פרסי.

התואר הוענק לראשונה ב-1551 לג'ון דאדלי, רוזן ורוויק. ב-1553 דאדלי קידם את תביעתה של הליידי ג'יין גריי לכתר האנגלי. גריי הודחה על ידי מרי הראשונה, ודאדלי הורשע בבגידה והוצא להורג בשל המרד שקידם. לבנו, רוברט דאדלי, הרוזן הראשון מלסטר, היה בן ממזר, סר רוברט דאדלי, שבתחילת המאה ה-17 טען לתואר הדוכסות והשתמש בו בזמן גלותו באיטליה.

התואר הוענק בשנית לג'ורג' פיצרוי, בן ממזר של המלך צ'ארלס השני, ב-1674, אולם פיצרוי נפטר ב-1716 בלא שהותיר יורשים אחריו, ולכן התואר בוטל. באותה שנה התואר הוענק לפיליפ ורטון, הדוכס הראשון מוורטון, יחד עם תארים אחרים באצולה היעקוביטית, על ידי ג'יימס פרנסיס אדוארד סטיוארט, הטוען היעקוביטי לכתר.

התואר הוענק בפעם השלישית ב-1766 למשפחת פרסי, שעד כה החזיקה בתואר רוזן נורת'מברלנד, ומאז התואר מוחזק על-ידה. מושבם של הדוכסים מנורת'מברלנד הוא בטירת אניק שביישוב אניק, שנמצא במחוז נורת'מברלנד בצפון אנגליה. מעונם הלונדוני הוא בבית סיון שבברנטפורד. נוסף על התואר דוכס נורת'מברלנד, הם מחזיקים בתארים המשניים רוזן נורת'מברלנד, רוזן פרסי, רוזן בברלי, ברון וורקוורת וברון לוון. כל התארים הללו הם תוארי אצולה בבריטניה הגדולה.

## מחזיקי התואר
* **הענקה ראשונה (1551)**:
** ג'ון דאדלי, הדוכס הראשון מנורת'מברלנד (1502-1553)
* **הענקה שנייה (1674)**:
** ג'ורג' פיצרוי, הדוכס הראשון מנורת'מברלנד (1665-1716)
* **הענקה שלישית (1766)**:
** יו פרסי, הדוכס הראשון מנורת'מברלנד (1714-1786)
** יו פרסי, הדוכס השני מנורת'מברלנד (1742-1817)
** יו פרסי, הדוכס השלישי מנורת'מברלנד (1785-1847)
** אלגרנון פרסי, הדוכס הרביעי מנורת'מברלנד (1792-1865)
** ג'ורג' פרסי, הדוכס החמישי מנורת'מברלנד (1778-1867)
** אלגרנון ג'ורג' פרסי, הדוכס השישי מנורת'מברלנד (1810-1899)
** הנרי ג'ורג' פרסי, הדוכס השביעי מנורת'מברלנד (1846-1918)
** אלן איאן פרסי, הדוכס השמיני מנורת'מברלנד (1880-1930)
** הנרי ג'ורג' אלן פרסי, הדוכס התשיעי מנורת'מברלנד (1912-1940)
** יו אלגרנון פרסי, הדוכס העשירי מנורת'מברלנד (1914-1988)
** הנרי אלן וולטר ריצ'רד פרסי, הדוכס האחד-עשר מנורת'מברלנד (1953-1995)
** רלף ג'ורג' אלגרנון פרסי, הדוכס השנים-עשר מנורת'מברלנד (1956-)

## קישורים חיצוניים

קטגוריה:נורת'מברלנד
נורת'מברלנד
פאמבל

[שמאל|ממוזער|250px|פאמבל לאחר הפלת כדור של אנדרו לוק, ה[קוורטרבק של אוניברסיטת סטנפורד במשחק נגד אוניברסיטת קליפורניה בברקלי]]
**פאמבל** (באנגלית: **Fumble**) היא הפלת כדור במשחק פוטבול. הפלת כדור תחשב לפאמבל רק במקרה בו השחקן שהפיל את הכדור החזיק בו בשליטה מלאה, או לאחר מסירה לאחור שלא נתפסה. 

לאחר הפלת הכדור המשחק לא נעצר וניתנת הזדמנות להתקפה להשתלט עליו בחזרה או להגנה לחטוף את הכדור ולהעביר את השליטה עליו לקבוצתם. השחקן שהשתלט על הכדור רשאי לרוץ איתו עד שהוא נעצר על ידי שחקן מהקבוצה הנגדית, נדחף אל מחוץ לגבולות המגרש או משיג ניקוד על ידי טאצ'דאון.

## מאף
**מאף** (באנגלית: **Muff**) היא הפלת כדור שמתרחשת לאחר בעיטת הרחקה על ידי השחקן שמחזיר אותה. הפלת הכדור תחשב למאף במקרה ומחזיר הבעיטה נגע בכדור בניסיון לתפוס אותו אך לא השתלט עליו והפיל אותו.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מונחים בפוטבול
טירת דווין

**טירת דווין** (בסלובקית: **Devínsky hrad**, בהונגרית: **Dévényi vár**, בגרמנית: **Burg Theben**) היא טירה הרוסה כמעט כליל, הנמצאת במרחק של כ-10 ק"מ ממרכז ברטיסלאבה, בדווין  הנחשבת לחלק מבירת סלובקיה. הטירה השוכנת מעל שפך נהר מוראבה אל הדנובה, שימשה נקודה אסטרטגית על צומת דרכים ומסחר, כולל דרך הענבר, ומאוחר יותר על הגבול בין סלובקיה לאוסטריה. הטירה היא אחד מהיעדים הפופולריים ביותר לטיולי יום מברטיסלבה, ומי ששט על הדנובה בנתיב וינה-ברטיסלאבה-בודפשט, מבחין בה.

במקום הוקם מבצר כבר בימי הקלטים שנהרס ונבנה מחדש מספר פעמים בידי הרומאים, הסלאבים, בימי ממלכת הונגריה ומאוחר יותר בתקופת שלטון האימפריה ההבסבורגית. הבעלים האחרונים של הטירה היו בני משפחת פאלפי (Pálffy), והיא נהרסה בשנת 1809, בידי צבאות נפוליאון שנסוגו מהאזור. כשהנאצים השתלטו על צ'כוסלובקיה בשנת 1938 הם כבשו גם את טירת דווין, והיא לא נכללה ברפובליקה הסלובקית הראשונה שהתקיימה בשנים 1945-1939, זאת בגלל המיקום האסטרטגי ששימש לתצפית ושמירה על הגבול ובגלל אוכלוסייה גרמנית שחיה בסביבה. מאוחר יותר, בימי השלטון הקומוניסטי בצ'כוסלובקיה, עד שנת 1989, שימשה הטירה לשמירה על הגבול בין הגוש המזרחי (הקומוניסטי) למערב אירופה. אזרחים שניסו לחצות את הגבול (מסך הברזל), נורו בידי חיילי הצבא.

## גלריה

Bratislava, Devín, pohled na východní polovinu Devínského hradu.jpg|צילום אוויר של טירת דווין והדנובה
Bratislava, Devín, pohled na MČ Devín.jpg|מבט מטירת דווין על הכפר דווין
Bratislava, Devín, pohled na hlavní část hradu.jpg|מבט על טירת דווין ממגרש החנייה


## קישורים חיצוניים

* 
* מידע על טירת דווין באנגלית
* 

קטגוריה:סלובקיה: היסטוריה
דווין
קטגוריה:ברטיסלאבה: מבנים
נגד הטבע?

**נגד הטבע?** (באנגלית: **Against Nature?&lrm;**) היא תערוכת אמנות על הומוסקסואליות בבעלי חיים אשר הוצגה בשנת 2006 על ידי המוזיאון להיסטוריה של הטבע שבאוניברסיטת אוסלו, נורווגיה. התערוכה הציגה דוגמאות למקרים של התנהגות הומוסקסואלית בקרב בעלי חיים שונים, ונחשבת לראשונה מסוגה בעולם. מרבית התערוכה מבוססת על עבודותיהם של הביולוגים ברוס בגמיל (Bruce Bagemihl) וג'ואן ראפגרדן (Joan Roughgarden).

התערוכה הושקה במימון חלקי של ממשלת נורווגיה (קרן ABM) ולמרות התנגדותם של גורמים שמרניים מהכנסייה המקומית. גורמים אלה יצאו נגד התערוכה הן בשל נושאהּ והן בשל התמונות והמודלים שהיא מציגה, שבהם נראים בעלי חיים שונים, בין היתר פינגווינים, ג'ירפות, תוכים, חיפושיות ולווייתנים אשר נצפתה בקרבם התנהגות הומוסקסואלית כגון יחסי מין או הורות חד-מינית. הגורמים טענו כי מדובר בפורנוגרפיה וכי על היוצרים "להישרף בגיהנום".

לפי הצהרת המוזיאון, מטרת התערוכה "להסיר את המסתורין האופף את ההומוסקסואליות בקרב אנשים [...] אנו מקווים לדחות את הטיעון המוּכר לעייפה שלפיו התנהגות הומוסקסואלית היא פשע נגד הטבע". התערוכה נפתחה בספטמבר 2006 וננעלה באוגוסט 2007. היא הוצגה בערים סטוקהולם, ג'נובה, מאסטריכט, טרונדהיים וברגן, והתקבלה בביקורות חיוביות רבות.

## ראו גם
* רשימת בעלי חיים המציגים התנהגות הומוסקסואלית, בוויקיפדיה האנגלית 

## קישורים חיצוניים
* "נגד הטבע?" , באתר אוניברסיטת אוסלו

## הערות שוליים

קטגוריה:2006 במדע
קטגוריה:תערוכות
קטגוריה:נורווגיה: תרבות
קטגוריה:להט"ב באירופה
קטגוריה:אוניברסיטת אוסלו
קטגוריה:אוסלו: היסטוריה
קטגוריה:מיניות בתרבות פופולרית
צ'אגאטאי חאן

שמאל|ממוזער|250px|לוייתו של צ'אגאטאי חאן
**צ'אגאטאי** חאן (1183 – 1 ביולי 1242) היה בנו השני של ג'ינגיס חאן. לאחר התפרקות האימפריה המונגולית הפך האולוס שקיבל צ'אגאטאי במרכז אסיה לחאנות עצמאית. בתוך החאנות של צ'אגאטאי, התפתחה השפה טורקית צ'אגאטאי, שכיום נחשבת לשפה טורקית נכחדת.

## ראו גם
*צ'אגאטאי (חאנות)
*ג'וצ'י
*אוגדיי חאן
*טולוי
*טימור לנג
*השושלת הטימורית
*השושלת המוגולית

## לקריאה נוספת
* Barthold, W. "Caghatai-Khan," **The Encyclopedia of Islam, Second Edition**, Leiden: E. J. Brill, 1965
* Biran, Michal, **Qaidu and the Rise of the Independent Mongol State in Central Asia**, Richmond, Great Britain: Curzon Press, 1997

## קישורים חיצוניים

* 

קטגוריה:המשפחה הג'ינגיסית
קטגוריה:צאצאי ג'ינגיס חאן
קטגוריה:ילידי 1183
קטגוריה:נפטרים ב-1242
טורקית צ'אגאטאי

**טורקית צ'אגאטאי** היא שפה טורקית נכחדת בה נהגו לדבר ולכתוב במרכז אסיה. שפה זו התפתחה במסגרת החאנות של צ'אגאטאי, אחת מהחאנויות המונגוליות שקמו לאחר התפרקותה של האימפריה המונגולית. טורקית צ'אגאטאי הייתה נפוצה כשפת דיבור בחלקים נרחבים של מרכז אסיה, ובין היתר הייתה גם שפתם של שליטי האימפריה המוגולית. שפה זו הותירה אחריה מורשת ספרותית עשירה.

## ראו גם
*צ'אגאטאי חאן
*צ'אגאטאי (חאנות)
*שפות טורקיות

## קישורים חיצוניים
* 

קטגוריה:טורקית
קטגוריה:שפות טורקיות
צ'אגאטאי (חאנות)

**החאנות של צ'אגאטאי** (במונגולית: **Tsagadaina Khaanat Ulus/Цагаадайн Хаант Улс**) הייתה אחת ממדינות הירושה של האימפריה המונגולית.

חאנות זו התפתחה מהאולוס של צ'אגאטאי חאן, בנו השני של ג'ינגיס חאן. לאחר מותו של מונגקה חאן, נקלעה האימפריה ל מלחמת האזרחים הטולויית שהביאה להתפרקות המסגרת האימפריאלית המאחדת ולעלייתן של חאנויות עצמאיות. החאנות של צ'אגאטאי שלטה על שטחים נפרדים במרכז אסיה. חאנות זו עברה שני תהליכים חשובים של התאסלמות ושל טורקיזציה. בתוך החאנות התפתחה שפה טורקית, המכונה טורקית צ'אגאטאי. השושלת הטימורית והשושלת המוגולית קשרו קשרי משפחה עם השושלת הצ'אגאטאית, בשל היוקרה שהייתה לצאצאיו של ג'ינגיס חאן.

[שמאל|350px|ממוזער|תחומי חאנות צ'אגאטאי בסוף [המאה ה-13]]

## ראו גם
*שושלת יואן
*אורדת הזהב
*אילחאן
*טימור לנג

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
צ'אגאטאי
צ'אגאטאי
צ'אגאטאי
קטגוריה:שושלות טורקיות
דוד פיינשטיין

הרב **דוד פיינשטיין** (ה'תרפ"ט, 1929 – י"ט בחשוון ה'תשפ"א, 6 בנובמבר 2020) היה ראש מתיבתא תפארת ירושלים בניו יורק וחבר מועצת גדולי התורה בארצות הברית ופוסק. בנו של הרב משה פיינשטיין.

## ביוגרפיה
נולד לשימא ולרב משה פיינשטיין בעיירה ליובאן שבבלארוס (אז חלק מרוסיה), בעת תקופת כהונת אביו כרב העיר. בשנת 1937 (ה'תרצ"ז) היגר עם אביו ומשפחתו לארצות הברית. לאחר פטירת אביו בי"ג באדר ב' ה'תשמ"ו (1986), ירש את מקומו בראשות מתיבתא תפארת ירושלים בניו יורק. היה חבר מועצת גדולי התורה של ארצות הברית, ראש החינוך העצמאי בארצות הברית וחבר הנהלת החינוך העצמאי בישראל.

נפטר בי"ט בחשוון ה'תשפ"א, בגיל 91. מסע הלוויה התקיים בארצות הברית ובישראל והוא נקבר בהר המנוחות ליד קבר אביו.

## אילן יוחסין

## פסקי הלכה
* אסר לכלול לחם במשלוח מנות לחילוני, משום שלא יאמר ברכת המזון.
* פסק לתושבי ניו יורק שעליהם לסנן את המים מחשש לשרצים המצויים בהם.
* עוד פסק לא לפתוח פקק של בקבוק בשבת.
* פסק שניתן למדוד בגדים שמסתמא אין בהם שעטנז.

## מספריו
* שו"ת **ודברת בם** - משא ומתן בענייני הלכה למעשה, ביאורים ועיונים בפסקי הלכה, ניו יורק, חלק א תשס"ט, חלק ב תשע"ו. נכתב על ידי תלמידו ברוך מאסקוויץ, עם הסכמתו.
* שו"ת **יד דודי** - פסקי הלכות מסודרים על סדר שולחן ערוך, נכתב על ידי תלמידו, רב יצחק דוד פרנקל.
* **ספר לדוד מזמור** - שיעוריו על הפרשה, נכתב על ידי תלמידו הרב יוסף קפלן. כרך בראשית יצא לאור תשפ"ד, עם הסכמת אחיו הרב ראובן פיינשטיין ובנו הרב חיים דוב פיינשטיין.
* הגדה של פסח קול דודי (עברית ואנגלית).
* מגילת אסתר קול דודי.
* מגילת רות קול דודי.
* **קול דודי** על התורה.
* **תבלין לתורה** קול דודי (אנגלית).
* לוח שנה יהודי, עם דינים ומנהגים (אנגלית).

## קישורים חיצוניים
* 

## הערות שוליים

קטגוריה:ראשי ישיבה אמריקאים
קטגוריה:חברי מועצת גדולי התורה בארצות הברית
דוד
קטגוריה:מחברי ספרי שו"ת אמריקאים
קטגוריה:פרשני הגדה של פסח
קטגוריה:פרשני מגילת אסתר
קטגוריה:ניו יורק: רבנים
קטגוריה:אמריקאים שנולדו ב-1929
קטגוריה:אמריקאים שנפטרו ב-2020
בית פרסי

**בית פרסי** (באנגלית: **House of Percy**; בצרפתית עתיקה נכתב Perci) היא משפחת אצולה אנגלית, שהייתה החזקה ביותר בצפון אנגליה במשך מרבית ימי הביניים. היא החזיקה בתואר ברון פרסי  כבר בשנת 1066. שמה של המשפחה נגזר משמו של הכפר פרסי-אן-אוז'  שבנורמנדיה, מושבה של המשפחה לפני הכיבוש הנורמני של אנגליה. ב-1766 הפך התואר רוזן נורת'מברלנד לדוכס נורת'מברלנד. בני המשפחה מחזיקים בתואר זה עד ימינו.

בדומה ליריבתה ההיסטורית של המשפחה, משפחת נוויל , אומץ שמה של המשפחה לאחר נישואים ליורשת. הפרסים של ימינו הם צאצאים של ג'וסלין מלוון , בנו של גודפרי הראשון, רוזן לוון  ושל אגנס דה-פרסי , בתו של ויליאם דה-פרסי  ושל אדלייד דה קלארה (de Clare).

## בני משפחה נודעים
*הנרי פרסי, הרוזן הראשון מנורת'מברלנד (1341-1408) (התואר בוטל ב-1405)
*סר הנרי פרסי הרתחן (הוטספור) (1364/1366-1403)
*הנרי פרסי, הרוזן השני מנורת'מברלנד (1394-1455)
*הנרי פרסי, הרוזן השלישי מנורת'מברלנד (1421-1461) (התואר בוטל ב-1461)
*הנרי פרסי, הרוזן הרביעי מנורת'מברלנד (1449-1489) (התואר הוענק מחדש ב-1470)
*הנרי אלגרנון פרסי, הרוזן החמישי מנורת'מברלנד (1478-1527)
*הנרי פרסי, הרוזן השישי מנורת'מברלנד (1502-1537)
*תומאס פרסי, הרוזן השביעי מנורת'מברלנד  (1528-1572) (התואר בוטל ב-1571, והוענק מחדש ב-1572)
*הנרי פרסי, הרוזן השמיני מנורת'מברלנד  (1532-1585)
*הנרי פרסי, הרוזן התשיעי מנורת'מברלנד (1564-1632)
*אלגרנון פרסי, הרוזן העשירי מנורת'מברלנד  (1602-1668)
*ג'וסלין פרסי, הרוזן האחד-עשר מנורת'מברלנד (1644-1670)
*יו פרסי, הרוזן השני מנורת'מברלנד  (1714-1786) (הפך לדוכס מנורת'מברלנד ב-1766)
*יו פרסי, הדוכס השני מנורת'מברלנד (1742-1817)
*יו פרסי, הדוכס השלישי מנורת'מברלנד (1785-1847)
*אלגרנון פרסי, הדוכס הרביעי מנורת'מברלנד (1792-1865)
*ג'ורג' פרסי, הדוכס החמישי מנורת'מברלנד (1778-1867)
*אלגרנון ג'ורג' פרסי, הדוכס השישי מנורת'מברלנד (1810-1899)
*הנרי ג'ורג' פרסי, הדוכס השביעי מנורת'מברלנד (1846-1918)
*אלן איאן פרסי, הדוכס השמיני מנורת'מברלנד (1880-1930)
*הנרי ג'ורג' אלן פרסי, הדוכס התשיעי מנורת'מברלנד (1912-1940)
*יו אלגרנון פרסי, הדוכס העשירי מנורת'מברלנד (1914-1988)
*הנרי אלן וולטר ריצ'רד פרסי, הדוכס האחד-עשר מנורת'מברלנד (1953-1995)
*רלף ג'ורג' אלגרנון פרסי, הדוכס השנים-עשר מנורת'מברלנד (נולד ב-1956)
*ג'ורג' דומיניק פרסי, רוזן פרסי (נולד ב-1984)

## קישורים חיצוניים

* 

פרסי
פרסי
שם ערבי

**השם הערבי** התעצב זמן רב טרם עליית האסלאם. מערכת השם הערבי מתבססת על מספר קונבנציות המתייחסות לאספקטים שונים בחייו של אדם. לאורך ההיסטוריה לא נקראו ערבים בשם פרטי/שם אמצעי/שם משפחה, אלא בשרשרת ארוכה של שמות. חדירת נורמות מערביות לעולם האסלאם בעת המודרנית הביאו להכנסת המודל של שם פרטי/שם משפחה, אולם גם כיום מקובל ברחבי העולם הערבי להשתמש בחלקי שם נוספים ממערכת השם הערבי.

## איסם (השם הפרטי)
ה**איסם** (اسم; אסם) הוא שמו הפרטי של אדם, כגון מוחמד או ח'דיג'ה.

## נסב (שם האב/האבות)
ה**נסב** (نسب; נסב) הוא כינוי המציין את אביו או את אבותיו של האדם, לדוגמה המושל העבאסי של מצרים אחמד אבן טולון, היה בנו של טולון, שהיה ממלוכ ממוצא טורקי. התאולוג המוסלמי החשוב אחמד אבן חנבל נקרא **אבן חנבל** על שם סבו, שהיה חשוב יותר מאביו מוחמד (הכוניה המלאה שלו היא **אחמד בן מחמד בן חנבל**). אצל משפחות מכובדות הופך לעיתים נסב מסוים להיות שם משפחה, למשל אצל התאולוג החנבלי אבן תיימיה. צורת הריבוי **בנו** מציינת שבט או חמולה, למשל בנו קורייזה (בנו קריט'ה).

## ניסבה (שם החמולה/השבט/האזור)
ה**ניסבה** (نسبة; נסבה) הוא כינוי שאפשר לראות בו מעין "שם משפחה", שכן הוא מתייחס לחמולה אליה האדם משתייך, או לחלופין לשבט שלו או לאזור המוצא שלו, למשל א-דִמשקי. לעיתים מתייחסת הניסבה למקצועו של האדם.

## כוניה (שם הבן הבכור/תכונה)

ה**כוניה** (كنية; כניה) הוא כינוי המתייחס בדרך כלל לשם הבן הבכור של האדם. הח'ליף העבאסי אל-מנסור נודע גם בכוניה **אבו ג'עפר**, על-שם בכורו. שג'ר א-דור טבעה מטבעות בהם מופיע שמה בצירוף הכוניה **אום ח'ליל**, על שם בנה מהסולטאן האיובי צאלח איוב, שנפטר בינקותו. לעיתים מתייחס הכוניה לתכונה מסוימת של האדם, למשל אבו נוואס, על שום תלתליו.

## לקב (אופי/תכונה)
ה**לקב** (لقب; לקב) הוא כינוי המתייחס לאופיו או לתכונה גופנית או רוחנית של האדם. מייסד השושלת העבאסית, כונה א-ספאח, **שופך הדם**, בשל האלימות שנקט כלפי צאצאי השושלת האומיית על-מנת להשתלט על הח'ליפות. עבדאללה קאסם מחמיד משבט ערב אל עראמשה נאבק בנמר האנטולי האחרון בארץ ישראל, ומאז כונה "**אבו נימר**".

## שם מרובע
"שם מרובע" (אִסֶם רֻבַּאעִיּ اسم رباعيّ) הוא צירוף השמות הבאים, לפי סדרם: שם פרטי (איסם), שם האב (נסב), שם הסב מצד האב (נסב) ושם החמולה (ניסבה).

## דוגמאות
[שמאל|ממוזער|250px|ה[טוגרא של הסולטאן מהמוט השני: **מהמוט השני בן עבד אל-חאמיד [ה]מנצח לעד**. *מהמוט* הוא ה**איסם** של הסולטאן, *בן עבד-אל חאמיד* הוא ה**נסב** שלו, ו*מנצח לעד* (מט'פר דאימאן) הוא ה**לקב**]]

שמו המלא של המלומד המוסלמי המפורסם אבן ח'לדון הוא: **אבו זיד ולי אל-דין עבד אל-רחמן בן מחמד בן ח'לדון אלחצ'רמי** (أبو زيد ولي الدين عبد الرحمن بن محمد بن خلدون الحضرمي). *אבו זיד* הוא ה**כוניה**, המציין את זיד בנו הבכור של אבן ח'לדון. *ולי אל-דין*, הוא ה**לקב**, כינוי המתייחס לאופיו של האדם ובמקרה זה להיותו "מגן הדת". *עבד אל-רחמן* הוא ה**איסם**, קרי שמו הפרטי של אבן ח'לדון. משמעות השם היא עבד הרחמן, היינו אללה, ושם זה מקביל לשמות כגון עבדאללה, עבד אל-והאב (המעניק) וכו'. *בן מחמד* הוא ה**נסב** של אבן ח'לדון המציין את אביו מחמד. *אבן ח'לדון* הוא נסב נוסף המשמש כשם משפחה. *אל-חצ'רמי* היא ה**ניסבה** של אבן ח'לדון, המציין את המוצא המקורי של משפחתו מחצרמוות בתימן. למעשה שמו של אבן ח'לדון ארוך אף יותר ממה שהוזכר, כאשר החלקים הנוספים מציינים את שם סבו, אבי סבו וסב סבו, ומתייחסים לשהות של משפחתו בערים סביליה ותוניס ולהיותה נמנית עם האסכולה המאלכית.

## ראו גם
*שמות רומאיים
*חוק השמות הישראלי

## הערות שוליים

ערבי
שם
אינטרספשן

שמאל|ממוזער|150px|ג'יימס ג'ונסון רץ לאחר אינטרספשן
**אינטרספשן** (באנגלית: **Interception**) היא חטיפת מסירה במשחק פוטבול. חטיפה תחשב אינטרספשן רק במקרה בו שחקן הגנה חטף את הכדור לפני שנגע בקרקע.

לאחר החטיפה המשחק לא נעצר והשחקן שהשתלט על הכדור רשאי לרוץ איתו עד שהוא נעצר על ידי שחקן מהקבוצה הנגדית, נדחף אל מחוץ לגבולות המגרש או משיג ניקוד על ידי טאצ'דאון.

קטגוריה:מונחים בפוטבול
טי. ג'יי. פורד

**טרנס ג'רוד "טי. ג'יי." פורד** (באנגלית: **Terrance Jerod "T. J." Ford**; נולד ב-24 במרץ 1983 ביוסטון, טקסס) הוא כדורסלן עבר אמריקאי ששיחק בעמדת הרכז.

## קריירה
פורד שיחק באוניברסיטת טקסס באוסטין, ולאחר שנתיים במכללה הוא החליט לנסות להיבחר בדראפט ה-NBA.

פורד נבחר בבחירה ה-8 של דראפט 2003 על ידי המילווקי באקס.
בעונת הרוקי שלו (2003–2004) שיחק 55 משחקים בלבד בעקבות פציעה, וממוצע הנקודות שלו למשחק באותה עונה היה 7.1.
בעונת ה-NBA הבאה הוא לא שיחק כלל בעקבות אותה פציעה.
בעונת 2005–2006 הוא שיחק 72 משחקים וקלע 12.2 נקודות למשחק.

בתחילת עונת 2006–2007 פורד הועבר לטורונטו ראפטורס בטרייד תמורת צ'ארלי וילנואבה, ובעונה זו הוא שותף ב-75 משחקים וקלע 14 נקודות בממוצע.
בעונתו השנייה בטורונטו הוא שיחק רק 51 משחקים (שוב בעקבות פציעה), וקלע 12.1 נקודות.

בתחילת עונת 2008–2009 פורד הועבר בטרייד ביחד עם ראשו נסטרוביץ' ומייסאו באסטון לאינדיאנה פייסרס תמורת ג'רמיין אוניל.
בעונתו הראשונה באינדיאנה שיחק פורד 74 משחקים וקלע בממוצע 14.9 נקודות למשחק (שיא קריירה).
בעונתו השנייה באינדיאנה הוא שוב היה פצוע, ושיחק רק 47 משחקים. הוא קלע ממוצע של 10.3 נקודות למשחק.

בכל שנותיו ב-NBA קלע בממוצע פורד 12.1 נקודות, מסר 6.2 אסיסטים והוריד 3.3 ריבאונדים.

## סטטיסטיקות ב-NBA
### עונה סדירה

### פלייאוף

## קישורים חיצוניים

* אתר השחקן הרשמי

קטגוריה:אמריקאים ילידי טקסס
קטגוריה:יוסטון: אישים
קטגוריה:כדורסלני אוניברסיטת טקסס באוסטין
קטגוריה:כדורסלני מילווקי באקס
קטגוריה:כדורסלני טורונטו ראפטורס
קטגוריה:כדורסלני אינדיאנה פייסרס
קטגוריה:כדורסלני ק. ק. זאגרב
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של מילווקי באקס
קטגוריה:טקסס: כדורסלנים
קטגוריה:אמריקאים שנולדו ב-1983
וייברלי

**וייברלי** (באנגלית: **Waverley**) הוא פרוור בסידני, המנוהל על ידי מועצת וייברלי (Waverley Council). המועצה קרויה על שם הפרוור, אם כי היא יושבת בפרוור הסמוך מצפון, בונדיי ג'נקשן.

## גאוגרפיה
וייברלי גובל מצפונו בבונדיי ג'נקשן, ממערב בקווינס פארק, מדרום בברונטי וממזרח בבונדיי. הדרכים העיקריות החוצות אותו הן דרך ברונטי, דרך קרינגטון ורחוב ויקטוריה, היוצרים צומת כוכב מפורסמת הקרויה "צ'רינג קרוס". וייברלי הוא הנקודה הגבוהה ביותר באזור הפרוורים המזרחיים.

## היסטוריה
הפרוור נקרא על שם האחוזה הראשונה באזורו: ב-1827 בארנט לוי בנה את אחוזת וייברלי, בצד הדרך שלימים תקרא דרך סאות'-הד הישנה. האחוזה נקראה על שם ספר שהיה חביב על לוי, וייברלי מאת סר וולטר סקוט. בית האחוזה הבולט נתן לפרוור הסובב אותו את שמו.
ביוני 1859 הוקמה מועצת וייברלי.

בשנת 1877 הוקם בפרוור בית העלמין וייברלי, שבלט בהיותו ממוקם על שפת צוק גבוה. בית העלמין מארח את קבריהם של המשורר הנרי קנדל והטייס לורנס הרגרייבס.

בשנת 1912 הוקמה בפרוור כנסיית מרי אימקולטה (Mary Immaculate, נטולת-הרבב), שעוצבה על ידי האדריכל ג'ון הנסי בסכנון פדריישן קלאסי.

## תרבות
בווייברלי מספר בתי ספר: בית הספר לנערים וייברלי קולג', פנימיית הנערות סיינט קתרין, ובתי הספר היסודיים ע"ש וטרפורד. אזור צ'רינג קרוס הפך במהלך תחילת המאה ה-21 למרכז מסחרי, אך מרבית הפרוור עדיין בעלת צביון מגורים, עם חנויות בודדות ומיעוט מרכזים מסחריים.

לפרוור מספר קבוצות ספורט: שלוש קבוצות ראגבי מקומיות, שותפות בליגת הראגבי של איחוד בונדיי, קבוצת כדורת מקצועית וקבוצת קריקט.

## קישורים חיצוניים

* וייברלי באתר "Dictionary of Sydney"
* וייברלי באתר "Sydney Suburbs" 

קטגוריה:פרוורי סידני
רות לוביץ'

**רות לוביץ**' (1 בדצמבר 1906 – 27 ביולי 2010) הייתה פעילה חברתית בארץ ישראל ומראשי המפלגה הקומוניסטית הישראלית, רק"ח וחד"ש.

## ביוגרפיה
לוביץ' נולדה בוורשה שבפולין למשפחת ורשביאק. אביה היה סוחר דתי. בשנת 1922 הצטרפה לתנועת השומר הצעיר בוורשה. בשנת 1929 עלתה לארץ ישראל במסגרת השומר הצעיר והתיישבה עם הקיבוץ שהקים את גן שמואל ועין שמר בהכשרה בבנימינה. בעקבות אי תמיכת הקיבוץ וההסתדרות בשובתים ערבים בבנימינה, החליטה לעזוב את הקיבוץ, ובשנת 1931 הצטרפה לשורות המפלגה הקומוניסטית של פלשתינה, ובה נותרה חברה על גלגוליה השונים עד פטירתה בשנת 2010. תחת המנדט הבריטי פעלה המפלגה במחתרת ולוביץ' נאסרה מספר פעמים בגין פעילותה. בתקופה זו עמדה בראש ארגון "עזרה אדומה" שסייע למשפחות קומוניסטים שנאסרו. בשנת 1946 בקשה להתמודד בראש רשימה קומוניסטית בבחירות למועצת ראשון לציון אולם מועמדותה נפסלה בידי קצין מחוז תל אביב והפסילה אושרה על ידי בית הדין העליון. 

הייתה ממקימי הארגון להגשת סיוע לברית המועצות במלחמתה בנאצים ("ליגה וי") ובהמשך הייתה שותפה להקמת ליגת הידידות ישראל-ברית המועצות.

בעת הקמת המפלגה הקומוניסטית הישראלית בשנת 1948, הייתה לחברת הוועד המרכזי של המפלגה. בשנת 1949 השתתפה בכנס הפדרציה העולמית של הנשים הדמוקרטיות במוסקבה. בפילוג בשנת 1965, הייתה לוביץ' ממקימי רק"ח, יחד עם תופיק טובי, מאיר וילנר, אמיל חביבי וסשה חנין. בין השנים 1969–1990 כיהנה כחברת לשכת המפלגה, ובין היתר מילאה תפקידים כיו"ר ועדת הביקורת המרכזית ונציגת המפלגה במועצת הסתדרות העובדים הכללית, נעמת והפדרציה העולמית של נשים דמוקרטיות. לוביץ' הייתה ממייסדות ארגון הנשים הדמוקרטיות היהודיות והערביות, נבחרה בשנת 1952 למזכירתו הכללית ומאוחר יותר הייתה נשיאתו. כן הייתה לוביץ חברה בנשיאות הוועד למען השלום.

בשנת 1971 הוענק ללוביץ' אות לנין מטעם הסובייט העליון.

## חיים אישיים
הייתה נשואה לזרח לוביץ' עד למותו ב-1984 ואם לשניים, גיסה היה מרדכי אורן.

## כתביה
* **[https://www.marxists.org/hebrew/lubitz/1984/history_of_friendship.pdf קורותיה של ידידות]**, תל אביב: תנועת הידידות ישראל – ברית המועצות, 1984.
* **[https://marxists.org/hebrew/lubitz/1985/life_struggle.pdf בחרתי לחיות במאבק]**: פרקי חיים, עריכה (משה בן-חורין), תל אביב: שחר, 1985.

## קישורים חיצוניים

* הארכיון של רות לוביץ', באתר הארכיון האינטרנט המרקסיסטי (**בעברית**)

* רות לוביץ' באתר מק"י
* דב חנין, בחרה לחיות במאבק / הספד לרות לוביץ', 1906 - 2010
* 
* האדומה האחרונה – עם מותה של רות לוביץ', מתוך מקור ראשון, 6 באוגוסט 2010
* 
* רוני אוסלנדר, רות לוביץ' באתר פוליטיקלי קוראת, 7 בספטמבר 2017
* חגית כהן, חוויות המאסר של אסירות פוליטיות בכלא בית לחם: רות לוביץ' וצילה עמידרור (הלר) כמקרה מבחן, באתר כתב העת מסכת, חוברת יח, תשפ"ג–תשפ"ד 2023

## הערות שוליים

קטגוריה:בוגרות השומר הצעיר
קטגוריה:בוגרי השומר הצעיר
קטגוריה:פעילי המפלגה הקומוניסטית של פלשתינה
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:פוליטיקאיות ישראליות
קטגוריה:קומוניסטיות ישראליות
קטגוריה:קומוניסטים ישראלים
קטגוריה:ישראליות שהגיעו לגיל מאה
קטגוריה:ישראלים שהגיעו לגיל מאה
קטגוריה:יהודיות שהגיעו לגיל מאה
קטגוריה:יהודים שהגיעו לגיל מאה
קטגוריה:ישראליות שנולדו ב-1906
קטגוריה:ישראלים שנולדו ב-1906
קטגוריה:ישראליות שנפטרו ב-2010
קטגוריה:ישראלים שנפטרו ב-2010
קטגוריה:אישים הקבורים בבית העלמין הדרום